钦定古今图书集成/方舆汇编/边裔典/第040卷 > 苍霞草 > 《论倭疏略》明·马坤
## 钦定古今图书集成/方舆汇编/边裔典/第040卷 > 苍霞草 > 《论倭疏略》明·马坤

朝鲜居东北、日本居正东、偏北。故日本诸彝凡由海
上入中国，交通生事，舟必经过朝鲜海面。先年，倭首
宗设等犯我海道，大肆叛逆，屠害中国军民数多。时
朝鲜国王李怿闻贼归由彼海，愤其作孽，尽遮杀之。
随即具奏：“倭寇打劫上国，致杀官兵，不伏天诛，过境
仰仗皇威，剿杀几尽。并将擒获倭贼中林望古多罗
等及贼首级三千颗，与长箭、船窗等物，连抢回人口
王样等差刑曹参判《成洗昌》等先后齐献阙下。此固
未暇深究其故，但《朝鲜》能杀日本之人，与日本之人
之畏朝鲜则验矣。请乞朝廷特遣使臣宣谕朝鲜国
王，查倭贼经由海面，既与日本密迩，令朝鲜国王须
益申初议，尽行截杀，仍行国王就近”转查日本管国
者。近年倭寇是否由其纵放；若果知情，速令悔改；若
系左右奸宄或系中国逋逃假借妄为，就令其主尽
将首恶擒斩献报；是亦一策也。在京各衙门会议，
查得先该巡视浙江都御史王忬题称：“臣闻东南之
有倭寇，犹西北之有边患。狙诈勇猛，强不可御；乘风
迅速，来不可测。故我朝”备倭，北自山东，南抵闽、广，规
画经制，不减西北。且严通番下海之禁，明“十年一贡”
之规，使常修举不失，岂有边患？但数十年来，事皆废
弛，番商海寇俱至浙洋，宁、绍、苏、杭奸宄射利之徒，接
济交通，勾引贸易。自嘉靖二年宋素卿入扰之后，边
事日隳，遗祸愈重。闽、广、徽、浙无赖亡命潜匿倭国者
不下千数，居民里巷，街名《大唐》。有赀本者则纠倭贸
易，无财力者则联倭肆劫。巨室为之隐讳，官府惟务
调停。日就月将，年深岁积，识者固知有今日之变矣。
臣询访在海贼首约有百馀人，其雄狡著名：徽州王
五峰、徐碧溪、徐明山、宁波毛海峰、徐元亮、漳州沈南
山、李华山、泉州洪朝坚等，皆广布奸细，包藏祸心。计
算则未能就擒，捕急则逃遁无踪。虽恃海洋辽阔，亦
由倭国为之渊薮也。节据被掳在倭归人供称：“本国
酋长请有入贡勘合，得行则利归于上。今各倭私自
贸易，利归于下。”彼中酋长甚是不乐，尝禁各倭西犯
昨劫黄岩去者，多被擒杀。今春关隘亦加严禁，曾追
回倭船二十馀只。并审擒获“贼首李哪哒，亦称渠魁
沈南山等安住倭国，分遣其党同倭入寇。此辈不除，
海无宁日。若差人晓谕日本国王，定将各逆并岛倭
剿逐，此虽得贼人之口，未可轻信，而国王感恩慕义
之心，亦岂尽无？”查永乐年间，倭人入贡，又有倭寇犯
边，令来使追捕得倭贼若干，许以彼国法治之，以次
蒸死，数十馀“年，海洋平静；海道副使李文进屡以议
呈，欲臣具请特旨北行朝鲜、南行琉球，转谕彼国，及
令布政司咨行，述其许贡之由，勉以藩屏之义，令将
中国逋逃尽搜起发，严密各岛，不得出关，庶使贼势

便等因。本部咨行礼部查议讫。又该刑部河南司主
事郭仁题云：“今之倡乱者，已经兵部明言有贼首王
直盘据海岛，招纳叛亡，然必竟勾引倭寇，张大声势，
故敢猖獗，以至此也。臣承乏刑曹，凡遇朝鲜国解至
日本萨摩州失风，流贼望古《三甫罗》等转行到部，有
被抢火铳木牌，刻有‘直隶军门及‘松江府’’”字号，则倭
寇之流劫江南也无疑。常考国朝洪武二年，遣使臣
赵秩谕日本来贡。五年，复遣僧祖阐《无逸》往宣佛法，
谕其来贡。太祖为赐诗送行，实重厥事也。乃十馀年
得安堵焉。永乐初，命太监郑和等招抚诸番，日本独
先纳贡，并擒献犯边贼二十馀人。就命来使治以其
国之法于鄞地，令一人执炊，一人上甑，尽行蒸杀。至
十五年，复入寇犯边将执其酋首送京师，成祖待以
不死，遣刑部员外郎李纲等使日本，降玺书，责以“敬
天事大”之义。次年，纲还朝，其国王源义持亦遣刺史
奉表称谢，成祖特释其罪，宴赉有加。嗣是终成祖之
世，不复入寇。此仁义并用，祖宗驾驭倭人之长策也。
即今海岛群盗旁午，使舟或未能达。昔太祖尝以三
佛齐国梗化，阻绝使臣商贾，命礼部移文暹罗国王
转达瓜哇国，俾以大义告于三佛齐国。合无查照故
事，遣使朝鲜，谕令差官赍送玺书前往日本，宣扬圣
朝威德，戒令敛戢属倭。该本部覆议，移咨总督，会同
操巡抚按等官，转相计议，题奉圣旨：“已经通行督抚
等官议处”，未报。近又该督察侍郎赵文华咨送通事
一名、降倭二名，前到兵部。译审得入寇海贼，俱系日
本所属野岛小彝，被中国逋逃之徒纠同打劫，倭王
未必尽知。所据南京工部尚书马坤等题请前因，似
亦有据。及欲宣谕朝鲜一节，又与王忬、郭仁所奏大
略相同。且日本原系朝贡之国，载在“典制”，遣官传谕，
于义无乖。合无从礼部酌量，查照祖宗朝故事，遣官
赍捧玺书，前至朝鲜，谕令传谕日本国王，以示君臣
之义、祸福之机。令其“禁戢属倭，擒斩华逆，以效臣节。
如果罪在彝属，国王无预，输诚听命，海氛肃靖，即许
其遣使奏报，另议褒奖。”是亦国家不战屈人之一策
也。